Държавен вестник, бр. 59, 2014 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  59
надлежно платени възнаграждения и разноски 
за адвокати, съгласно уговореното в Член 10.2, 
Обезщетяващото лице се съгласява, че ще носи 
отговорност за всяка спогодба по всяко Дело, 
постигната без неговото писмено съгласие, ако 
(i) такава спогодба е сключена повече от 45 
дни след получаването на горното искане от 
Обезщетяваното лице и (ii) Обезщетяващото 
лице не е обезщетило Обезщетеното лице 
съобразно това искане преди датата на тази 
спогодба. Никое Обезщетяващо лице не след­
ва, без писменото съгласие на Обезщетеното 
лице, да сключва каквато и да е спогодба по 
висящо или предстоящо Дело, по отношение 
на което съответното Обезщетено лице е или 
е могло да бъде страна и обезщетение е могло 
да бъде търсено от такова Обезщетено лице 
съгласно настоящото, освен ако тази спогодба 
включва безусловно освобождаване на това 
Обезщетено лице от всякаква отговорност по 
отношение на предмета на това Дело.
10.4. Еврото – относно Облигациите, еми­
тирани в евро, или щатският долар – относно 
Облигациите, емитирани в щатски долари 
(„Договорната валута“), са съответната валута 
по отношение на отчитането и плащанията 
за всички суми, платими от Емитента по или 
във връзка с настоящия Договор, включително 
обезщетенията за вреди. Ако по силата на 
което и да е приложимо право или по силата 
на съдебно решение, постановено или реги­
стрирано срещу Емитента, или на каквото и 
да е друго основание, плащане в изпълнение 
на или свързано с настоящия Договор е из­
вършено или следва да бъде удовлетворено 
във валута („Друга валута“), различна от 
Договорената валута, тогава доколкото това 
плащане (изчислено в Договорната валута по 
обменния курс към датата на плащането или 
ако не е практически разумно за някой от 
Мениджърите да закупи Договорната валута 
с Другата валута на датата на плащането, 
по обменния курс към най-близката дата, на 
която е разумно да бъде извършена покупката 
на валута), реално получено от някой от Ме­
ниджърите, е по-малко от сумата, дължима 
съгласно условията на настоящия Договор, 
Емитентът се задължава, като допълнител­
но и независимо задължение, да обезщети и 
предпази от вреди съответния Мениджър за 
отрицателната разлика (недостига). За целите 
на този Член 10.4 обменен курс означава курсът, 
на който даден Мениджър може на съответната 
дата в Лондон да закупи Договорната валута с 
Другата валута, като се вземат предвид всички 
дължими премии и други разходи, свързани 
с покупката на валута.
11. ПРЕКРАТЯВАНЕ
11.1. Независимо от която и да е друга 
разпоредба на този Договор, този Договор 
може да бъде прекратен от която и да е от 
страните с предизвестие по Член 13 по всяко 
време преди подписването на съответното Це­
ново допълнение. В допълнение Мениджърите 
могат с предизвестие до Емитента, отправено 
по всяко време преди плащането в полза на 
Емитента на нетната сума за записване на 
Облигациите, да прекратят Договора при 
наличие на някое от следните условия: 
(а) ако до знанието на Мениджърите е 
достигнала информация за нарушение 
или за каквото и да било обстоятел­
ство, което прави невярна или неточна 
в който и да било съществен аспект 
която и да било от гаранциите или де­
кларациите, съдържащи се в Член 5, или 
когато се смята, че е налице повторение 
на същите, или при неизпълнение от 
страна на Емитента на задълженията 
или ангажиментите му по настоящия 
Договор; или
(б) ако не е удовлетворено което и да било 
от условията, посочени в Член 7.4, или 
не е налице отказ от такова условие от 
страна на Мениджърите към Датата на 
приключване; или
(в) ако има успешно обжалване пред Кон­
ституционния съд и Конституционни­
ят съд постанови решение, съгласно 
което Законът за ратификация и/или 
Споразуменията, предмет на Закона за 
ратификация, не съответстват на прин­
ципите, прогласени в Конституцията на 
Република България; или
(г) ако по преценка на Мениджърите е 
налице такава съществена негативна 
промяна в националните или между­
народните финансови, политически или 
икономически условия, или обменни 
валутни курсове или валутни режими 
след Датата на подписване, която по 
тяхно мнение вероятно съществено 
неблагоприятно ще засегне успеха на 
предлагането и дистрибутирането на 
Облигациите или сделките с Облига­
циите на вторичния пазар.
11.2. Ако бъде отправено предизвестие по 
чл. 11.1 или в случай че съответното Ценово 
допълнение не бъде сключено от Емитента 
и Мениджърите на или преди 31.12.2014 г., 
настоящият Договор ще се счита прекратен 
и без по-нататъшно действие, като страни­
те по същия няма да носят каквато и да е 
отговорност една спрямо друга във връзка 
с настоящия Договор, с изключение на от­
говорността на Емитента за заплащане на 
разноските и разходите, които вече са били 
дължими/направени или които са възникнали 
в резултат на прекратяването, както и остават 
в сила задълженията на страните съгласно 
Член 12, които биха се запазили, ако запис­
ването и емитирането на Облигациите биха 
били завършени.